ساڵح عەلی

ساڵح عەلی :(١٩١٤-١٩٨٦)  مامۆستا و چالاكی بواری وەرزش

 سەرەتای ژیان و خوێندنی 
وێنۆک|ساڵح عەلی
ساڵح کوڕی عەلی کوڕی ساڵحە، ساڵی ١٩١٤ چاوی بە ژیان‌دا ھەڵھێناوە لە شاری سلێمانی. خانەی مامۆستایانی بەغدای لە ١٩٣٣دا تەواوکردووە. ھەمان ساڵ دامەزراوە بە مامۆستای سەرەتایی لە شارەکەی خۆی.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .ل8051،ساڵح محەمەدئەمین، وەرزش و شاری سلێمانی، بیرۆکە و کۆکردنەوەی جەمیل نوری عەلی (جەمیل مەدفەعی)، چاپخانەی شڤان- سلێمانی، ٢٠٠٣، ل٣٤٤-٣٤٥.

 سەرپەرشتی وەرزش و دیدەوانیی 
تا ١٩٤١ مامۆستایەتیی وەرزشی لە قوتابخانەکانی سلێمانی، ئابڵاخ، ئەیووبییە، قەرەچەتان، عەبابەیلێ و فەیسەڵییە کردووە. ١٩٤٢ کراوە بە مامۆستای وەرزشی تاکە دواناوەندیی سلێمانیی کوڕان. ١٩٤٨-١٩٦٤ چاودێریی وەرزش و دیدەوانیی قوتابخانەکانی شاری پێ‌سپێردراوە. ١٩٦٥ بووەتە سەرپەرشتی وەرزش و دیدەوانیی بەڕێوەبەرێتیی پەروەردەی سلێمانی و تا ١٩٧٦ لەو جێیەدا ماوەتەوە، ئەو ساڵە خانەنشین‌کراوە. 

 چالاكی وەرزش 
ساڵح عەلی، ھەم خزمەتێکی بێ‌درێغی وەرزشی کردووە، ھەم بەشداری ھەموو چالاکییەکی وەرزشیی دەرەوەی قوتابخانەیش بووە. ئەندامی دەستەی دامەزرێنەری یانەی (الصحة والقوة)ی سلێمانی و (یانەی سلێمانی) و ساڵانی ١٩٥٧-١٩٦٢یش سەرۆکی بووە. 

 كۆچی دوایی 
ساڵی ١٩٨٦یش کۆچی دواییی کردووە.

 بەرهەمەكانی 
ئەم بەرھەمانەیشی ھەن: 

 دیدەوانی، ١٩٧٠، بە یارمەتیی یەڕێوەبەرێتیی گشتیی خوێندنی کوردی لە چاپی داوە،
 فۆلکلۆری یاری و وەرزشی کوردی، بەرگی یەکەم؛ بەرگی دووەم، ١٩٧٤ (بە یارمەتیی بەڕێوەبەرێتیی گشتیی پەروەردە لە چاپ دراوە) .

 سەرچاوەکان